Cytinus hypocistis

U fungu muchju hè una pianta parasita chì face parte di a famiglia di e Cytinaceae.'Ss'articulu pruvene in parte da l'articulu currispundente di a wikipedia in talianu.Lorenzi (2002), p. 160. Nasce annantu à a radica di u muchju.

Descrizzione
Hè una piccula pianta vivace, parassitu di i muchji cum'è u muchju biancu o u muchju rossu, chì cresce di solitu annantu à e so radiche. Ùn varca micca 7 cm d'altezza. U picciolu hè cortu è cupertu à scaglie carnute. E casce, chì sò dinù carnute, sò di culore giallu vivu è anu un arice chì s'avvicina à l'aranciu è u rossu. I fiori sò riuniti annantu à una spica. E femine sò piazzate in sottu, i masci sopra. Sò di forma rigulare è anu un periante giallu à quattru denti. U fruttu hè giallu è hè una spezia di bagu chì u so inviloppu pruvene da u periante. I granelli sò immersi in una polpa viscosa. U periodu di fiuritura si stende da aprile à maghju.

Distribuzione
U fungu muchju hè cumunu in tutta la regione mediterranea è dinò in Macarunesia.

 Tassonumia 
U fungu muchju fù descrittu per a prima volta da Carl von Linné è publicatu in u Genera Plantarum.
I sinonimi di 	Cytinus hypocistis sò:	
 Asarum hypocistis L.
 Cytinus hypocistis var. lutea (Fourr.) Briq.	
 Cytinus hypocistis var. ochraceus Guss.	
 Cytinus hypocistis subsp. ochraceus (Guss.) Wettst.	
 Cytinus hypocistis f. solaris Finschow	
 Hypocistis hypocistis (L.) Linding.
 Hypocistis lutea Fourr.	
 Thyrsine hypocistis Walp.

In Corsica
U fungu muchju hè assai cumunu in e muchjete di Corsica. Hè ancu chjamatu a marculella, a franculella, u cuccu o u pedigialloneLeoni è al. (2001). o u pitagneddu (Taravu)Desanti (2023).. Ci sò dui sottuspezie di funghi muchji:
 Cytinus hypocistis subsp. clusii: u fungu muchju rossu è giallu assuciatu incù u muchju rossu
 Cytinus hypocistis subsp. hypocistis: u fungu muchju rossu è biancu assuciatu incù u muchju biancu è u muchjalbellu

 Note 

Bibliugrafia
 Paulu Simonpoli (dir.) è al., E Piante Salvatiche di Corsica, Parcu Naturale Regiunale di Corsica, , nuvembri 1982
 Laurence J. Lorenzi, Le maquis corse - A machja corsa, L'Harmattan, 2002
 Ghjiseppu Leoni, Gilles Simonpaoli, Cesaru Bradesi, Ghjiseppu Multedo, Ghjuvacchinu Bruzi, Vincente Tabarani, 2001, I funghi, Ghjurnate di l'Adecec
 Paulu Desanti (2023) U Parulaghju: Lessicu di paroli persi o scunnisciuti, Albiana

categoria:Flora di Corsica